Foto: Getty Images Vazirlar Mahkamasining “O‘zbekiston hukumatining ayrim qarorlariga o‘zgartirish kiritish haqida”gi qarori qabul qilindi. Hujjat bilan gazlangan hamda gazlanmagan suvlar va ichimliklarni majburiy raqamli markirovkalash muddatini 2024 yil 1 martdan kiritishni nazarda tutuvchi o‘zgartirishlar kiritilmoqda. Muqaddam majburiy raqamli markirovkani 2023 yil 1 iyuldan kiritish haqida qaror qabul qilingan edi. Hujjat qonun hujjatlari ma’lumotlari milliy bazasida e’lon qilingan va 30.06.2023 yildan kuchga kirdi.